# Tema№12. Ykdysadyýetiň hususy ulgamynyň döwlet kadalaşdyrylyşy we institusional özgertmeler.

# 12.1. Institusional ösüş we emläk gatnaşyklarynyň kämilleşdirilişi.

# 12.2. Türkmenistanda döwlet-hususy hyzmatdaşlygy ösdürmegiň ileri tutulýan ugurlary.

# 12.3. Kiçi we orta telekeçilige döwlet goldawyny bermegiň baş ugurlary.

# 12.4. Döwlet eýeçiligindäki emlägiň hususylaşdyrylyşy we kärendesine berlişi.

# 12.1. Institusional ösüş we emläk gatnaşyklarynyň kämilleşdirilişi

Döwlet ulgamynda önümçilik-ykdysady ulgamlarynyň kuwwatly toplumynyň bolmagy döwlete iri durmuş wezipelerini çözmäge mümkinçilik berýär. Şunda esasy üns ilaty durmuş taýdan goldamak ulgamyna berilýär.

Institusional özgertmeleriň esasynda eýeçiligiň ähli görnüşleriniň deňligi goýlan-dyr, şu ýerden bolsa ykdysady ösüşiň esasy ölçegleri – hojalyk ýöretmegiň netije-liligi gelip çykýar. Eýeçiligiň görnüşleri boýunça zähmet serişdelerini we maýa goýum serişdelerini gaýtadan paýlamak, eýeçiligiň garyşyk görnüşli kärhanalaryny, şol sanda daşary ýurt maýadarlarynyň, daşary ýurt firmalarynyň we kompaniýa-larynyň, şeýle hem kiçi we orta telekeçiligiň gurluşynyň giň toplumynyň gatnaş-magynda bilelikdäki kärhanalary döretmek bilen önümçiligiň täze insitusional gurluşynyň döredilmegine berilýär.

Bazar gatnaşyklaryna geçmegiň türkmen nusgasynyň aýratynlyklary şu aşakdakylary öz içine alýar.

Döwlet emlägini dolandyrmagyň görnüşleriniň we usullarynyň düýpli kämil-leşdirilmegi. Ykdysadyýeti özgertmegiň giň möçberli maksatnamalarynyň çäkle-rinde ykdysadyýetiň döwlet ulgamynyň kärhanalaryny dolandyrmak boýunça has netijeli ykdysady gatnaşygy emele getirmegi çaltlandyrmak barada çäreleriň toplu-my amala aşyrylýar: hususylaşdyrmak, kärende we beýlekiler.

Türkmenistanda döredilýän bilelikdäki kärhanalar ýurda täze tehnikalary we tehnologiýalary, halkara marketing we öňdebaryjy dolandyryş tejribesiniň täze usullaryny çekmekde möhüm orny eýeleýär, ylmy-tehniki ösüşiň çaltlandyryl-magyny we öndürilýän önümleriň bäsleşige ukyplylygynyň ýokarlandyrylmagyny üpjün edýär. Häzirki wagtda bilelikdäki kärhanalaryň işi senagatda, söwda-da we jemgyýetçilik iýmitinde, halkyň sarp edýän harytlarynyň önümçiliginde, gurluşyk-da, syýahatçylykda we durmuş hyzmaty ulgamynda giňden ýaýbaňlandyryldy.

Hususylaşdyrmagyň we döwlet aýrybaşgalaşdyrmagyň milli maksatnamasyny işläp taýýarlamak we kabul etmek möhümdür. Kärhanalaryň ykysady netijeliligini ýokarlandyrmak, hususy telekeçileriň giň gatlagyny emele getirmek, bazary harytlar we hyzmatlar bilen doldurmak, goşmaça iş orunlaryny döretmek, şeýle hem salgyt salmagyň binýadynyň giňeldilen görnüşiniň netije berşini gazanmak hususylaş-dyrmagyň we döwletden aýrybaşgalaşdyrmagyň esasy maksatlary bolup durýar. Ähli hususylaşdyrma çözgütleri mümkin bolan maýadarlaryň beren kärhanany ösdürmegiň uzak möhletleýin meýilnamalarynyň we maýadarlaryň öz üstlerine alan borçlaryny jikme-jik kadalaşdyrýan, baglaşan hususylaşdyrma şertnamalarynyň içgin seljermesi esasynda kabul edilýär.

# 12.2. Türkmenistanda döwlet-hususy hyzmatdaşlygy ösdürmegiň ileri tutulýan ugurlary.

Türkmenistanyň döwlet-hususy hyzmatdaşlyk ýurduň durmuş-ykdysady sütünini ösdürmekde we kämilleşdirmekde esasy strategiki ugur bolup çykyş edýär.

Döwlet-hususy hyzmatdaşlyk (DHH) dürli görnüşleriň giň toplumyna eýedir. Bu, ilkinji nobatda, ylalaşyklaryň dürli görnüşi bolup, olary döwlet hususy kompaniýalara işleri ýerine ýetirmek we jemgyýetçilik hyzmatlaryny bermek, dolandyrmak, tehniki kömekleriň ylalaşyklary we ş.m. üçin berýär.

Türkmenistanda önümçilik durmuş-medeni ulgamlaryň dürli binalaryny gurýan daşary ýurt kompaniýalary giň gerime eýe boldy. Ýurtdaky durmuş-ykdysady özgertmeleriň gerimi diňe bir daşary ýurt gurluşyk kompaniýalarynyň däl-de, eýsem ýurduň hususy ulgamynyň hem mümkinçiliginiň has işjeň gatnaşmagyny talap etdi. Olar mekdepleri, hassahanalary, çagalar baglaryny, medeniýet öýlerini, sport desga-laryny, basseýnleri, ýaşaýyş jaýlaryny, inžener-tehniki desgalary gurýarlar.

Döwlet hem hususy eýeçiligiň netijeli hyzmatdaşlygynyň ýene-de bir usuly kärende gatnaşyklarydyr. Olar döwlet eýeçiligindäki emläkleriň – binalaryň, desga-laryň, önümçilik enjamlarynyň hususy eýeçilige kärendesine berilmegi bilen ýüze çykýar. Döwlet emlägini ulanandygy üçin hususy kompaniýalar döwlet gaznasyna ýörite göz öňünde tutulan kärende tölegini töleýärler.

Kärendäniň umumy göwrüminde hususy telekeçiler bilen baglaşylan şertnamalar has uly paýy tutýar Kärendesine has köp alynýan emläkleriň arasynda **binalar** we **desgalar** ilkinji orunda durýar.

**Konsessiýa** – bu döwletiň hem-de hususy eýeçilik sektoryna degişli bolan şahsy ýa-da ýuridik tarapyň arasyndaky emläk gatnaşyklarynyň ulgamydyr. Şunda döwlet (konsedent) şahsy ýa-da ýuridik tarapyň (konsessiýaça) ýörite baglaşylan şertnama laýyklykda belenilen tölegi tölemek, şertnamanyň obýektini soň gaýtaryp bermek şertine döwlet eýeçiligindäki emläkleri peýdalanmaga, ýagny döwletiň garama-gynda bolan işleriň aýry-aýry görnüşleri bilen meşgullanmaga bolan hukugy berýär.

Döwlet bilen işewürligiň arasyndaky özara bähbitli gatnaşyklary ýola goýmagyň geljegi uly görnüşleriniň hatarynda şulary görkezmek bolar:

1. Ýurdumyzyň oba hojalyk hem agrosenagat toplumlarynyň artdyrmak, daşary ýurtlardan getirilýän harytlaryň möçberini azaldyp, olara bildirilýän islegi öz döwletimizde öndürilen harytlar bilen kanagatlandyrmak, innowasiýalar esa-synda öndürilen önümleriň daşary ýurt eksportynyň mukdaryny artdyrmak esa-synda ýokary hilli, ekologiýa taýdan arassa azyk önümleriniň önümçiligini ýola goýmak.

2. Dokma pudagynyň ilerlikli ösüşlerini üpjün etmeklik we import harytlarynyň ornuny öz ýurdumyzda öndürilen dokma harytlary bilen doldurmak, ýerlenil-ýän matalaryň, tikin we dokma önümleriniň göwrüminiň artmagyny, olaryň umumy möçberiniň iň azyndan 30% innowasiýaly harytlar bolmagyny gazan-mak.

3. Ýurdumyzda ýerli çig maldan hem öz topragymyzda bitýän dermanlyk ösümliklerden taýýarlanýan dermanlaryň we dermanlyk serişdeleriniň öndü-rilişini artdyrmak, daşary bazarlardan satyn alynýan dermanlyk harytlaryň ornuny ýerli önümler bilen çalyşmak arkaly dermanlaryň bahalarynyň arzan-lanmagyny gazanmak.

4. Eýeçilgiň dürli görnüşlerini kärhanalary döretmek, şeýle-de kärende hem ynanylan esasda dolandyrmak usullaryny peýdalanmak arkaly ýaşaýyş jaý-jemagat hojalygy ulgamynyň infrastrukturasyny yzygiderli kämilleşdirmek.

Senagat toplumynyň güýçli depginde ösýän häzirki şertlerinde hyzmatlar ulga-mynda döredilýän bilelikdäki kärhanalaryň esasynda işleýän tehnoparklary döret-mekde amatly mümkinçilikler peýda bolýar. Şeýle tehnoparklaryň elektronika, ara-gatnaşyk, gurluşyk materiallarynyň we santehnika önümçilgi, kommunikasiýalar, nebit-gaz, gaýtadan işleýän senagat ýaly ulgamlara ýokary hilli hyzmat etmekde peýdasy uly bolar. Bu işde, esasan hem, telekeçilige bil baglanýar. Telekeçiligiň netijeli ösmegi üçin iň amatly şertleri döretmek gerek, işewürleri ýokary tehno-logiýaly önümçilikleriň düýbüni tutmaga höweslendirýän jemgyýetçilik institutlar bolmalydyr.

Wagtyň geçmegi bilen senagat parklaryny we ýörite ykdysady zolaklary ösdür-mek boýunça ýörite agentligi döretmek zerurlygynyň hem ýüze çykmagy müm-kindir. Işewürçilik üçin ussat hünärmenleri taýýarlamak we olaryň hünär derejesini yzygiderli ýokarlandyrmak ulgamy hem döwletiň we hususy eýeçiligiň bähbitlerini özünde birleşdirýän mehanizme öwrülmelidir. Bu ulgam diňe bir ýokary hünär okuwy bilen çäklenmän, ýokary okuw mekdebinden soňky bilimi, şol sanda ýaş hünärmenleriň daşary ýurtlarda okadylmagyny, şeýle-de gysga wagtlaýyn okuw-lary, amaly okuwlary, işläp ýören menejerleriň hünärini artdyrmak maksady bilen guralýan „**tegelek stolary**“ we beýleki okuw usullaryny öz içine alyp biler.

Döwlet bilen hususy işewürçiligiň arasynda işjeň hem özara peýdaly gatna-şyklary has-da pugtalandyrmak, bellenilen durmuş-ykdysady strategiýany amala aşyrmakda gazanylýan sepgitleri, bar bolan meseleleri oňyn çözmegiň ugurlaryny ara alyp maslahatlaşmak hem degerli teklipleri işläp taýýarlamak maksady bilen ýörite seminarlaryň, forumlaryň, maslahatlaryň geçirilmegi işleriň has-da ilerleme-gine ýardam berer.

# 12.3. Kiçi we orta telekeçilige döwlet goldawyny bermegiň baş ugurlary.

Türkmenistanda amal aşyrylýan bazar özgertmelerinde telekeçiligi we hususy işewürçiligi ösdürmek meselesine aýratyn orun berilýär. Kiçi telekeçiligiň geriminiň giňeldilmegi ykdysadyýeti sagdynlaşdyrýar, onuň durnukly ösmegine oňyn täsir edýär. Hususyýetçiligiň kiçi görnüşiniň amatly taraplarynyň ýene-de biri onuň çeýeligidir ýagny kiçi telekeçilik üýtgäp duran şertlere has tiz öwrenişýär, täze talaplara uýgunlaşmagy başarýar, öňdebaryjy tehnolgiýalary we ylmy işläp taýýar-lamalary döretmekde hem peýdalanmakda has ýokary işjeňlik görkezýär. Ilat üçin goşmaça iş orunlaryny döretmekde, jemi içerki önümiň möçberini köpeltmekde, importyň ýerini tutjak hem eksporta ýaramly önümleri öndürmekde kiçi telekeçiligiň mümkinçilikleriniň örän uludyr. 20 -nj ýylda „Kiçi we orta telekeçiligiň döwlet tarapyndan goldanylmagy hakynda “Türkmenistanyň Kanunynyň kabul edilmegi ýurdumyzda kiçi we orta işewürçiligiň ösdürilmegine kuwwatly badalga berdi. Häzirki wagtda bu möhüm döwlet resminamasyna laýyklykda kiçi we orta teleke-çilige saldamly döwlet goldawyny bermegiň toplum-laýyn maksatnamasy işlenilip taýýarlanýar.

**Türkmenistanda kiçi we orta telekeçiligi ösdürmek işi şu binýatlaýyn ýörelgelere daýanýar.**

- kiçi we orta telekeçiligi ösdürmek işiniň ileri tutulýan ugurlaryň hatarynda bolmalydyr;

- kiçi we orta telekeçiligi goldamak işleri toplumlaýyn häsiýetine eýe bolma-lydyr we aç-açan alnyp barylmalydyr.

- döwlet goldawy kiçi we orta telekeçiligiň subýektlerine elýeterli bolmalydyr;

- telekeçilik işleriniň erkinligi, şeýle-de kiçi we orta telekeçilige dahylly eýeçilik hukuklarynyň goralmagy döwlet tarapyndan doly kepillenmelidir.

**Kiçi we orta telekeçiligiň subýektlerine şular degişli edilýär:**

- telekeçilik bilen meşgullanýan ýuridik taraplar;

- senagat, elektroenergetika, gurluşyk, gaz we suw üpjünçiliginde işleýän we ortaça sanaw hasaby bilen 15 adama çenli işgäri; beýleki pudaklarda iş alyp barýan we işgär sany 10-dan köp bolmadyk mikrokärhanalar;

- senagat, elektroenergetika, gurluşyk, gaz we suw üpjünçiliginde eşleýän we ortaça sanaw hasaby bilen 50 adama çenli, beýleki pudaklarda iş alyp barýan we işgär sany 25 adama çenli bolan kiçi kärhanalar:

- senagat, elektroenergetika, gurluşyk, gaz we suw üpjünçiliginde işleýän we ortaça sanaw hasaby bilen 200 adama çenli, beýleki pudaklarda iş alyp barýan we işgär sany 100 adama çenli bolan orta kärhanalar;

- ortaça sanaw hasaby bilen 5 adamdan köp bolmadyk işgäri hakyna tutmak usulynda işledýän hususy telekeçiler.

Türkmenistanda kiçi we orta telekeçilk durnukly ösýär. Bu ugurda gazanylýan mukdar we hil görkezijileriniň yzygiderli ýokarlanmagy ýurdumyzda ykdysadyýetiň bu sektorynyň gerimini giňeltmek ugrunda ýadawsyz tagallalaryň edilýänligine şaýatlyk edýär.

**Häzirki wagtda Türkmenistanda telekeçiligi ösdürmegiň baş ugurlary şulardan ybaratdyr:**

- ýurtda kiçi we orta telekeçiligi ösdürmek üçin amatly şertleri döretmek, şol sanda kiçi we orta telekeçiligiň subýektlerine maliýe we maddy-tehniki ýardamy bermek;

- kiçi we orta telekeçiligiň subýektlerine hukuk, ykdysady we beýleki ugur-lardaky möhüm maglumatlaryň, ylmy-tehniki açyşlaryň we iň täze tehnolo-giýalaryň elýeter bolmagyny üpjün etmek;

- kiçi we orta telekeçiligiň subýektlerini durmuş-ykdysady ösüş maksatnama-larynyň amala aşmagyna, goşmaça iş orunlarynyň döredilmegine we ilatyň girdejisiniň artmagyna ýardam berýän işlere maýa goýumlaryny gönükdirmäge höweslendirmek;

- döwletiň kiçi we orta telekeçilgiň subýektlerinden harytlary (işleri, hyzmatlary) bäsdeşlik esasynda satyn almagyny ýola goýmak;

- kiçi we orta telekeçiligiň subýektlerini maliýeleşdirmek boýunça ýörite mak-satnamalary durmuşa geçirmek;

- kiçi we orta telekeçiligiň subýektlerine hünärmenleri taýýarlamak, okatmak we olaryň hünär derejesini ýokarlandyrmak meselesinde ýardam bermek;

- kiçi we orta telekeçiligiň subýektlerine daşary ykdysady işlerini alyp barmak-da, sebitara hyzmatdaşlygyny ýola goýmakda, şeýle-de olaryň eksport müm-kinçiliklerini artdyrmakda hemme taraplaýyn ýardam bermek.

**Türkmenistanda kiçi we orta telekeçiligi ösdürmegiň baş maksatlary şular-dan ybarat:**

- ykdysadyýetiň umumy göwrüminde kiçi işewürçiligiň tutýan paýyny artdyrmak;

- ýurdumyzda hususy telekeçiligi ösdürmegiň ykdysady, hukuk we guramaçylyk binýatlaryny kämilleşdirmek;

- işewürçilik işiniň jemgyýetde tutuýan ornuny artdyrmak.

**Bellenilen maksatlary üstünlikli amala aşyrmak üçin şu meseleleri çözmegiň ähmiýeti ulydyr:**

- hususy telekeçiligiň kiçi görnüşlerine berilýän döwlet goldawynyň netijeliligini yzygiderli ýokarlandyrmaly;

- kiçi telekeçiligi döwlet tarapyndan goldamakda öňdebaryjy maliýe tehnolo-giýalaryny giňden peýdalanmaly;

- Türkmenistanda telekeçilik işiniň bäsdeşlige ukyplylygyny ýokarlandyrmak we işiň bu görnüşi bilen meşgullanmagyň özüne çekijiligini artdyrmak barada yzygiderli alada etmeli;

- telekeçilik işinde bar bolan innowasion mümkinçilikleriň amala aşmagyna we hususy telekeçiligiň ileri tutulýan ugurlarynyň depginli ösmegine ýardam bermeli;

- kiçi we iri telekeçiligiň işiniň özara utgaşmagy üçin amatly şertler döredilmeli;

- telekeçileriň hem hakyna tutulan işgärleriň durmuş taýdan goragly bolmagyny üpjün etmeklik ösüşleriň möhüm şerti bolup durýar;

- kiçi telekeçiligi maglumat taýdan goldamagyň netijeli işleýän ulgamyna kemala getirmek döwrüň talabydyr.

**Kiçi telekeçiligi döwlet tarapyndan goldamak çäreleri iş ýüzünde şu ugurlar boýunça alnyp barylmalydyr:**

- kiçi telekeçiligi goldamagyň we ösdürmegiň kämil infrastrukturasyny döretmeklik;

- kiçi telekeçiligiň subýektleriniň döwletiň maliýe, maddy-tehniki we maglu-matlar serişdeleri, şeýle hem ylmy-tehniki we maglumatlar serişdelerini, işläp taýýarlamalaryny we tehnologiýalary peýdalanmaklaryna ýeňillikli şertleri döretmek;

- kiçi telekeçiligiň subýektleriniň hasaba alnyşynyň, olaryň işini ygtyýarlan-dyrmagyň, olaryň önümleriniň sertifikasiýasynyň, döwlet hasabatynyň we buhgalteriýa hasabatlygynyň berlişiniň ýönekeýleşdirilen tertibini bellemek;

- kiçi kärhanalar üçin kadrlary taýýarlamagyň, gaýtadan taýýarlamagyň we hünärleriniň ýokarlandyrylmagynyň guralyşy.

Kiçi we orta telekeçiligiň döwlet goldawy özünde telekeçilik işini kadalaşdyrýan kadalaşdyryjy-hukuk binýady we kiçi telekeçiligiň subýektleriniň döwlet buýur-malaryny ýerine ýetirmäge, şeýle hem jemgyýetde telekeçiligiň oňyn abraýyny döretmek boýunça çäreler gatnaşmagy üçin şertleri döretmek boýunça çäreleri jemleýär.

Kadalaşdyryjy-hukuk binýadyny kämilleşdirmegiň çäklerinde özünde kanunlaryň taslamalaryny we kanunlara degişli namalary (kararlar, tertipler, görkezmeler, kadalar we beýlekiler) taýýarlamagy jemleýän çäreler amala aşyrylar. Şu ugur boýunça şeýle hem kiçi kärhanalaryň döwlet buýurmalaryny ýerine ýetirmegiň bäsleşigine gatnaşmaklaryny üpjün etmek boýunça çäreler geçiriler. Munuň üçin degişli seljeriş işleri geçririler we biznes-meýilnamalar taýýarlanylar, bular dürli guramaçylyk çözgütlerine we ýa-da bar bolan tejribesini ýaýratmaga synag uýgun-laşmagy üçin zerur bolup durýarlar.

**Biznes inkubator:** bu özboluşly ylmy-tehniki taglymatlary durmuşa geçirýän kiçi innowasion (wençur) firmalaryň ýüze çykmagy we netijeli işlemegi üçin amatly şertleri döretmäge ýöriteleşen gurluşdyr. Muny bu firmalara material, maglumat, maslahat we beýleki zerur hyzmatlary bermegiň ýoly bilen gazanylýar.

**Biznes inkubatoryň baş wezipesi** – öz hususy işini açýanlara, esasan hem başlangyç tapgyrda kömek bermekden ybarat. Biznes inkubatorlar telekeçilere uly bolmadyk kömegi telekeçilik wezipeleriniň doly jemlenmegine we dolandyryş diwanynyň çykdajylarynyň peselmegine getirýär.

Maksatnamany amala aşyrmagyň çäklerinde telekeçiligi goldamagyň daşary ýurt maksatnamalarynyň durmuşa geçirilmegine ýardam berjek merkez dörediler, bu merkez telekeçilere häkimiýetiň edaralary, telekeçileriň assosiasiýalary we dürli derejedäki aýry-aýry kärhanalary bilen özara hereket etmäge, şeýle hem telekeçiligi goldamak boýunça daşary ýurt taslamalary baradaky maglumatlar binýadynyň umumy elýeterli bolmagyna ýardam etmekde kömek berer. Daşary ýurt we halkara taslamalarynyň wekilleriniň gatnaşmagynda yzygiderli duşuşyklar, seminarlar we „tegelek stollar“ geçiriler.

Umuman aýdanyňda, Türkmenistanda kiçi we orta telekeçilik, milli ykdysady-ýetde öz mynasyp ornuny eýelemek üçin, ynamly ädimler bilen öňe barýar. Bu bolsa, öz gezeginde, ýurdumyzyň ösüşiň has ýokary derejesine çykmagyna uly goşant goşar, onuň gülläp ösmegini üpjün etmäge hem-de halkara abraýynyň artmagyna ýardam berer.

# 12.4. Döwlet eýeçiligindäki emlägiň hususylaşdyrylyşy we kärendesine berlişi.

Türkmenistanda döwlet eýeçiligindäki emlägi hususylaşdyrmak Türkmenistanyň „**Eýeçiligi döwletiň garamagyndan aýyrmak we hususylaşdyrmak hakyndaky**“ Kanuny we hususylaşdyrmak bilen bagly meseleler boýunça normatiw hukuk aktlary tarapyndan düzgünleşdirilýär.

Bu kanuna laýyklykda, döwlet eýeçiligindäki kärhanalar, olara degişli filiallar we bölünip aýrylan kärhanalar, şeýle hem, sehler, önümçilikler, uçastoklar, desgalar, beýleki özbaşdak emläkler döwlet eýeçiliginden aýrylyp hem-de hususylaşdyrylyp bilner.

Döwlet eýeçiliginden aýrylmaga we hususylaşdyrylmaga degişli döwlet eýeçiligindäki obýektleriň sanawy Türkmenistanyň Ministrler Kabineti tarapyndan tassyklanylýar.

Döwlet eýeçiliginden aýyrmaga we hususylaşdyrmaga degişli döwlet eýeçili-gindäki obýektleriň tassyklanylan sanawyna laýyklykda ygtyýarly organ döwürleýin metbugatda degişli maglumat berýän habary çap edýär, döwlet **eýeçiligindäki her bir obýekt boýunça komisiýany döredýär**, şeýle hem zerur taýýarlyk işini amala aşyrýar. Komissiýanyň düzümine ygtyýarly organyň wekilleri, özgerdilýän (husu-sylaşdyrylýan) kärhananyň administrasiýasy, onuň zähmet kollektiwi, maliýe orga-ny we beýleki hünärmenleri girizilýär. Komissiýa gymmata baha kesýär we kärhanany döwlet eýeçiliginden aýyrmagyň hem-de hususylaşdyrmagyň görnüşli maslahat berýär we şol boýunça zerur resminamalary taýýarlaýar. Komissiýanyň işiniň netijesi ygtyýarly organ tarapyndan tassyklanylýar.

**Ygtyýarly organ döwlet eýeçiligindäki obýekti** döwlet eýeçiliginde aýyrmagyň we hususylaşdyrmagyň görnüşini kesgitleýär hem-de haýyşnama (zaýawka) ber-lende hödürlenilýän resminamalaryň sanawyny, ýörite ýygymyň we girew sum-malarynyň möçberini belleýär.

**Döwlet eýeçiligindäki obýekti** döwlet eýeçiliginden aýyrmagyň we hususy-laşdyrmagyň görnüşi, haýyşnama bermegiň möhleti we beýleki maglumatlar hakyn-daky habar ygtyýarly organ tarapyndan karar kabul edileninden soň bir aýyň dowa-mynda metbugatda çap edilýär.

Döwlet eýeçiligindäki obýektiň hususylaşdyrylmagynyň netijesi boýunça ygty-ýarly organ bilen alyjynyň arasynda şertnama baglaşylýar. Şertnamada wagtyň ylalaşylan döwrüne täze hojaýyn üçin hökmany bolan käbir şertler göz öňünde tutulýar. Şertler ygtyýarly organ tarapyndan bellenilýär.

Hususylaşdyrmagyň subýekti hususylaşdyrylan obýekte onuň bahasy doly tölenilen we pul serişdeleri ygtyýarly organyň ýörite hasabyna gelip gowşan pursatyndan eýeçilik hukugyna eýe bolýar.

Eýeçilik hukugy täze hojaýyna geçeninden soň, ygtyýarly organ oňa eýeçilige bolan hukugyna güwä geçýän şahadatnamany, zerur bolan halatlarda bolsa, hususylaşdyrylan kärhananyň düzümine girmeýän, ýaşalmaýan jaýlara bolan kärende hukugy hakyndaky şahadatnamany berýär.

Hususylaşyrylan kärhanalaryň işgärleriniň we şeýle kärhanalaryň täze eýeleriniň arasyndaky zähmet gatnaşyklary, şeýle hem boşadylan işgärleri işe ýerleşdirmek we beýleki sosial kepillikler Türkmenistanyň zähmet we ilatyň iş bilen meşgullygy hakyndaky kanunçylygy tarapyndan, şeýle hem ygtyýarly organ bilen alyjynyň arasynda hususylaşdyrmagyň netijesi boýunça baglaşylan şertnama esasynda düzgünleşdirilýär.

Döwlet eýeçiligindäki obýektler döwlet eýeçiliginden aýrylanda we hususylaş-dyrylanda ýeňillikleri bermegiň tertibi hem-de möçberi Türkmenistanyň Ministrler Kabineti tarapyndan bellenilýär.

Döwlet eýeçiliginden aýyrmak we hususylaşdyrmak boýunça işler aşakdaky ýaly tertipde amala aşyrylýar:

- Türkmenistanyň Ykdysadyýet we ösüş ministrligi pudaklaýyn ministrlikleriň we wedomstwolaryň tekliplerini hasaba almak bilen döwlet eýeçiliginden aýyrmaga we hususylaşdyrmaga degişli obýektleriň sanawyny düzýär we ylalaşmak üçin ony Türkmenistanyň Ministrler kabinetine hödürleýär;

- Obýektleriň Türkmenistanyň Ministrler Kabineti tarapyndan tassyklanan sanawyna laýyklykda, Türkmenistanyň Ykdysadyýet we ösüş ministrligi döwlet eýeçiligindäki her bir obýekt boýunça işçi komissiýasyny döredýär. Komissiýanyň düzümine Türkmenistanyň Ykdysadyýet we ösüş ministrliginiň, pudaklaýyn ministrliginiň, pudaklaýyn ministrligiň ýa-da wedomstwonyň, degişli häkimligiň, hususylaşdyrylýan kärhananyň administrasiýasynyň, onuň zähmet kollektiwiniň, bankyň territorial bölüminiň, salgyt organynyň wekilleri we beýleki hünärmenler girýärler.

Obýektiň ähmiýetini göz öňünde tutmak bilen, Türkmenistanyň Ykdysadyýet we ösüş ministrligi tarapyndan, döwlet eýeçiliginden aýyrmagyň we hususylaşdyr-magyň görnüşine seretmezden, täze hususyýetçiniň öňünde belli bir şertler goýlup bilner. **Şol şertleriň arasynda:**

- belli bir döwlür üçin kärhananyň esasy ugruny we önümleriň aýry-aýry görnüşlerini öndürmek boýunça şertnamalaryny öňküligine galdyrmak;

- belli bir döwür üçin bar bolan iş ýerleriniň sanyny öňküligine galdyrmak ýaly şertler bolup biler. Işçileri möhletinden öň işden boşatmaga diňe Türkmenis-tanyň zähmet hakyndaky kanunçylygy tarapyndan göz öňünde tutulan esas-larda ýol berlip bilner.

Täze hojaýyn döwlet eýeçiligindäki obýekt hususylaşdyrylan mahaly öz üstüne alan borçnamalaryny ýerine ýetirmedik ýagdaýynda, hususylaşdyrylan obýektler bellenilen teripde yzyna alynýar. Döwlet kärhanalaryny üýtgedip gurmak we düzüm taýdan özgertmek ykdysadyýetiň döwlet sektoryny dolandyrmagy gowulandyrmaga mümkinçilik berýär.

Hususylaşdyrmak bilen bir hatarda Türkmenistanda kärende hem döwlet emlägin-den peýdalanmagyň has giň ýaýran görnüşleriniň biridir.

**Kärende döwlet emlägini dolandyrmagyň guraly hökmünde 2000-nji ýylyň 1-nji aprelinden bäri peýdalanylyp gelinýär. Türkmenistanyň Prezidentiniň 2000-nji ýylyň 3-nji martynda kabul eden „Döwlet emläginiň kärendä berlişini tertipleş-dirmek hakyndaky“ 4599 belgili karary bu işi ýola goýmaga mümkinçilik beripdi.**